બનાસકાંઠાઃ વાવના કોંગ્રેસના ધારાસભ્ય ગેનીબેન ઠાકોર રવિવારે દિયોદરના કોતરવાડા ખાતે એક નવી બનેલી હોટલના ઉદ્ઘાટન પ્રસંગે પહોંચ્યાં હતાં. અહીં પ્રાસંગિત ભાષણ આપતી વખતે તેમણે ઘૂંઘડ કાઢી રાખ્યો હતો. આ કાર્યક્રમમાં રાધનપુરના કોંગ્રેસના ધારાસભ્ય અલ્પેશ ઠાકોર તેમજ ઠાકોર સમાજના અન્ય આગેવાનો હાજર હતા. લોકોએ ચૂંટેલા પ્રતિનિધિઓએ સમાજને નવી રાહ બતાવવા માટે કુરિવાજોથી દૂર રહેવું જોઈએ તેના બદલે ખૂદ ધારાસભ્ય 'લાજપ્રથા'ને આગળ ધપાવે તે બાબતને ધારાસભ્ય ગેનીબેન ઠાકોરની ટીકા થઈ રહી છે. આ બાબતે તેમણે ન્યૂઝ18 ગુજરાતી સાથે વાતચીત કરતા કહ્યું હતું કે, કોતરવાડા મારું સાસરીપક્ષ હોવાથી મેં ઘૂંઘટ કાઢીને ભાષણ આપ્યું હતું.